《祝英台近 题钱德钧水村图》
元代·汤弥昌

染秋云，图泽国，野趣入游戏。能事何须，五日画一水。

重重杨柳陂塘，茅茨村落，鲈乡外、西风渔计。晚烟霁。

有客乘扁舟，延缘度疏苇。欲访幽居，宛在碧溪尾。

浩然目送飞鸿，醉歌欸乃，溪光里、乱山横翠。

作者简介：汤弥昌[元]字师言，吴郡（今江苏苏州）人。博学能文，善书。《袁易静春集、詹氏小辨》有记。